NORAKSTS

|  |  |
| --- | --- |
| 26.08.2021. | Nr.13/62 |

**SADZĪVES ATKRITUMU APSAIMNIEKOŠANAS MAKSAS APSTIPRINĀŠANA JELGAVAS VALSTSPILSĒTĀ**

(Ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka), **PRET – 1** (A.Rublis), **ATTURAS – 1** (A.Pagors), **BALSOJUMĀ NEPIEDALĀS – 2** (G.Kurlovičs, A.Tomašūns),

Saskaņā ar likuma “Par pašvaldībām” 21.panta pirmās daļas 14.punkta “e” apakšpunktu, Atkritumu apsaimniekošanas likuma 39.panta pirmās daļas 1.punktu, un slēgta konkursa „Sadzīves atkritumu apsaimniekošanas pakalpojumu nodrošināšana Jelgavas pilsētas administratīvajā teritorijā” (identifikācijas Nr. JPD 2020/30/SK) rezultātā starp Jelgavas pilsētas domi un pilnsabiedrību “JKP” 2021.gada 1.aprīlī noslēgto Sadzīves atkritumu apsaimniekošanas pakalpojuma līgumu Nr.Nr.ADM/2-1.4/21/42,

**JELGAVAS VALSTSPILSĒTAS DOME NOLEMJ:**

1. Apstiprināt maksu par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, par uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu Jelgavas valstspilsētā – 8,20 *euro*/m3 bez PVN.
2. Atzīt par spēku zaudējušu Jelgavas pilsētas domes 2021.gada 21.janvāra lēmumu Nr.1/8 “Sadzīves atkritumu apsaimniekošanas maksas noteikšana Jelgavas pilsētā”.
3. Lēmums piemērojams ar 2021.gada 1.jūliju.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā